Source: http://www.cristian-anghelescu.ro/2018/06/12/ambitia-outsiderului/
Timestamp: 2018-06-18 19:03:18+00:00

Document:
Ambiția outsiderului | Cristian Anghelescu
Ambiția outsiderului
Postat de Cristian Anghelescu la 12 iunie 2018 | citit de 520 ori	Lasă un comentariu (0) Vezi comentarii
Ne-am obișnuit ca, periodic, omul de fotbal Adrian Teodorescu să (se) lanseze (în) predicții, destule dintre ele adeverindu-se în timp, de cele mai multe ori după perioade însemnate.
Ultima “bombă” a apărut de puțină vreme, acesta fiind interesat de postul de director al CSM Ploieşti! Informația a fost devoalată de către jurnalista Cristina Iancu și a apărut la momentul în care mai multe surse din cadrul clubului municipal au povestit că Teodorescu a cerut documentaţia de concurs.
Cum deja se cunoaște, concursul pentru funcția de director al CSM Ploieşti se va desfășura în două etape: până pe 3 iulie se vor primi candidaturile iar după o săptămână va avea loc interviul propriu-zis.
Chiar dacă, se auzise, că Teodorescu ar fi tentat mai degrabă să urmeze o carieră în sfera politicului, iată că această oportunitate de a se lupta pentru fotoliul de director al CSM Ploiești ne arată o nouă ambiție a sa. Rămâne de văzut cum va rezolva problemele legate de cerințele postului, una dintre condiții fiind legată de studiile de specialitate…
Interesant va fi cum acesta va dribla paragraful cu pricina, putându-ne aștepta la orice știută fiind abilitatea unui fost fotbalist! Ca să nu mai vorbim despre curiozitatea tuturor de a pricepe arta acestuia de a dezvolta proiectul de management pe care-l va depune!
Se anunță o luptă încinsă, poate chiar mai încinsă decât se crede, cunoscându-se dedesubturile care guvernează clubul sportiv al municipalității ploieștene.
Adrian Teodorescu, concurs, CSM Ploiesti, director
← A plecat Ciobanu, a venit Grozavu!
Leo Grozavu: “Petrolul va juca ofensiv, un sistem pe care-l ador!” (EXCLUSIV) →
Gura lumii-i slobodă!
"Pasul la ofsaid" "Telegraful de Prahova" "U" Cluj adrian cristea Adrian Teodorescu Ali-Azouz Mathlouthi andi crangu Astra Benga. Best bokila Cesinha cosmin contra cristi vlad csm campina CSM Ploiesti Cupa Romaniei dan capra Emanoil Savin FC Zagon florian walter fortuna brazi galati gicu grozav Gigi Ionescu Iasi Ilie Oana Ioan Niculae Istanbul Iulian Badescu Liubliana Nedelcu Lupii Galbeni Mihai Ion. Mircea Anton mircea rednic Pasul la ofsaid de marți Petrolul petrolul ploiesti Rapid Rapid-Petrolul sambata Turcia Ungaria Valeriu Rachita Walter Florian

References: CSM 
 CSM 
 CSM 
 CSM 
 csm 
 CSM